

Αθήνα 03.09.2025

**ΝΕΕΣ ΚΑΤΕΥΘΥΝΤΗΡΙΕΣ ΟΔΗΓΙΕΣ ΕΠΙ ΤΩΝ ΚΑΝΟΝΙΣΜΩΝ ΤΗΣ**

 **ΠΑΓΚΟΣΜΙΑΣ ΟΜΟΣΠΟΝΔΙΑΣ**

1. Αθλητές με **σιδεράκια** δοντιών, εάν φοράνε **ειδικό μασελάκι**, που το έχει συστήσει ο οδοντίατρος τους, **οφείλουν** να παρέχουν βεβαίωση στην οργανωτική επιτροπή, **υπογεγραμμένη** (από τον οδοντίατρο), που να **πιστοποιεί την ασφάλεια τόσο του αθλητή, όσο και του ορθοδοντικού μηχανισμού σε περίπτωση χτυπήματος στο πρόσωπο.**
2. Στην ηλικιακή κατηγορία των Cadets το μασελάκι **δεν** είναι υποχρεωτικό, πλέον, αφού φορούν κάσκες με προστατευτικό προσώπου.
3. Η **περίδεση** τραυματισμένων άκρων (χεριών και ποδιών) θα πρέπει να είναι τόση, ώστε να **μην** δημιουργεί πλεονέκτημα στον Αθλητή μετά την εφαρμογή των γαντιών στα χέρια ή των ηλεκτρονικών καλτσών στα πόδια. Βάσει των κανονισμών η **ελαφριά** **περίδεση του χεριού μέχρι την παλάμη** και **οι** **τρεις στροφές στον αστράγαλο και το κουτεπιέ του ποδιού** … είναι αποδεκτές. **Μετά από αυτό χρειάζεται η γνωμάτευση του γιατρού των αγώνων.**
4. Οι αθλητές κατά το **κάλεσμα** τους από τον Διαιτητή στην έναρξη του αγώνα, θα προσέρχονται **κρατώντας** στο χέρι τους τη κάσκα και το μασελάκι και θα τα τοποθετούν μπροστά του. Στο 2ο & 3ο γύρο οι αγωνιζόμενοι θα έρχονται στη θέση τους έτοιμοι να αγωνιστούν φορώντας τη κάσκα και **κρατώντας μόνο το μασελάκι στο χέρι.**
5. Κατά την **διαδικασία του τεστ**, πριν την έναρξη του αγώνα, ο Αθλητής οφείλει να λακτίζει με το **ένα** πόδι το θώρακα και με το **άλλο** την κάσκα, έτσι ώστε να **πιστοποιείται** ότι λειτουργούν **πλήρως** και οι δικοί του αισθητήρες.
6. Οι αγωνιζόμενοι θα πρέπει κατά το **κάλεσμα** τους από τον Διαιτητή για να ξεκινήσει ο 2ος ή ο 3ος γύρος, να προσέρχονται **πριν ακουστεί ο ήχος** του χρονομέτρου. Αν αυτός ακουστεί και τότε σηκωθεί ο αγωνιζόμενος από την καρέκλα και ξεκινήσει να εισέλθει στον αγωνιστικό χώρο, **τότε θα τιμωρείται με ποινή ¨gam-jeom¨ για ανάρμοστη συμπεριφορά.**
7. Η γροθιά, με το **μπροστινό** χέρι, **δεν** κατοχυρώνεται ως πόντος. Όμως εάν υπάρξει ένδειξη **knock-down**, τότε ο Διαιτητής μετρά κανονικά και **ακολουθείται** η διαδικασία του τραυματισμού.
8. Όταν ο αθλητής **πέσει** στην περιμετρική γραμμή, και τα πόδια του είναι ¨μέσα¨, θεωρείται πτώση. Αν τα πόδια του, όμως, είναι **έξω** θεωρείται ότι **παραβίασε την περιμετρική γραμμή και για αυτή την ποινή και μόνο θα τιμωρείται.**

**ΣΕΝΑΡΙΑ:**

* Όταν δύο αγωνιζόμενοι **πέσουν** κάτω, μετά από σύγκρουση, και ο ένας πέσει εκτός της περιμετρική γραμμή, τότε ο Διαιτητής **δεν** θα δώσει ποινή για πτώση σε κανέναν, αλλά **θα δώσει ποινή για παραβίαση περιμετρικής** στον πεσμένο αγωνιζόμενο, αφού τα πόδια του είναι εκτός αυτής.
* Όταν ο αγωνιζόμενος **εκτελέσει** **¨dwit-chagi¨** και πέσει εκτός περιμετρικής, τότε θα **τιμωρείται** με Gam-Jeom για παραβίαση της και **όχι** φυσικά για πτώση.
1. Απαγορευμένη ενέργεια που **τιμωρείται** με **¨gam-jeom¨** είναι όταν αγωνιζόμενος σε θέση **κλεισίματος** κάνει ¨**animal kick¨** (Monkey, Fish, Scorpion) στο θώρακα ή στο πίσω μέρος της κάσκας.

Ο Διαιτητής οφείλει να τον τιμωρήσει με την ένδειξη για ¨**κράτημα**¨ αντιπάλου, είτε σκοράρει είτε όχι, **γιατί υπάρχει πάντα ένας μικρός εναγκαλισμός ή στήριξη πάνω στον αντίπαλο**.

1. Το ¨**γλίστρημα**¨ επιτρέπεται, αρκεί μετά από κάθε ¨γλίστρημα¨ να ακολουθεί λάκτισμα ή γροθιά.

**ΣΗΜΕΙΩΣΗ**: Δύο γλιστρήματα και μετά λάκτισμα, **τιμωρείται** με **¨gam-jeom¨** και αφαίρεση πόντων … εάν υπάρχουν.

1. Απαγορευμένη ενέργεια που τιμωρείται με **¨gam-jeom¨** είναι όταν Αθλητής κάνει **πάνω από 3 λακτίσματα συνεχόμενα**, χωρίς το πόδι να πατήσει ενδιάμεσα στο έδαφος. Τα τρία πρώτα είναι **αποδεκτά**, αλλά το 4ο **ΟΧΙ** … και μάλιστα αν αυτό το **κτύπημα σκοράρει, τότε θα αφαιρεθούν και οι πόντοι**.
2. Όταν ένας Προπονητής **διαμαρτύρεται** στη διάρκεια του αγώνα, ο Διαιτητής διακόπτει με **¨kal-yeo¨** και δείχνει **¨hand-signal¨** προς τον Προπονητή να ηρεμήσει.

Τη δεύτερη φορά, ο Διαιτητής διακόπτει τον αγώνα με ¨**kal-yeo¨** και τιμωρεί με **¨gam-jeom¨** τον Προπονητή για ανάρμοστη συμπεριφορά.

Την τρίτη φορά ο Διαιτητής τιμωρεί με **¨gam-jeom¨** τον Προπονητή για ανάρμοστη συμπεριφορά και δείχνει **¨Κίτρινη Κάρτα¨** (προς τον Προπονητή).

1. Στα τελευταία 2-3 δευτερόλεπτα του γύρου, οι αθλητές **οφείλουν** να αγωνίζονται μέχρι να λήξει ο χρόνος. Εάν **δεν** αγωνίζονται ο Διαιτητής θα δείξει **¨Gong-gyeok¨** και εάν το αγνοήσουν τότε, θα δοθεί **¨gam-jeom¨** για **ανάρμοστη συμπεριφορά**.
2. Όταν γίνει μία **απαράδεκτη** ενέργεια κατά τη **διάρκεια** του διαλείμματος και ο Διαιτητής δώσει **¨gam-jeom¨**, τότε εάν αυτό έχει προκύψει στα πρώτα **πέντε (5) δευτερόλεπτα του διαλλείματος, η ποινή αυτή καταγράφεται στο σκορ του γύρου που έληξε.**

**ΠΑΡΑΔΕΙΓΜΑ**: Εάν είχαμε ένα σκορ γύρου 4-3 υπέρ του ¨μπλε¨ αθλητή, ο οποίος όμως **εκφράστηκε απαράδεκτα** μετά το τέλος του γύρου, που υπέπεσε στην αντίληψη του Διαιτητή και τον **τιμώρησε** με **¨gam-jeom¨** … τότε η ποινή αυτή προσμετράτε στο σκορ του **προηγούμενου** γύρου οπότε το σκορ γίνεται 4-4 και ενδεχομένως να έχουμε **αντιστροφή νικητή, δηλαδή να κερδίσει τον γύρο ο ¨κόκκινος¨.**

**ΠΡΟΣΟΧΗ: Αν αυτό γίνει μετά τα πρώτα πέντε(5) δευτερόλεπτα έναρξης διαλείμματος τότε αυτό προσμετράτε στον επόμενο γύρο.**

1. Εάν ένας αθλητής **μετά** από μία απαγορευμένη ενέργεια και την **αναφώνηση** του **¨kal-yeo¨** από τον Διαιτητή για να τον τιμωρήσει, **συνεχίσει** **λακτίζοντας** ή **εκφραστεί** **απρεπώς**, τότε ο Διαιτητής **οφείλει** να τον τιμωρήσει με **δύο** **¨gam-jeom¨** … ένα για την απαγορευμένη ενέργεια που έκανε πριν το **¨kal-yeo¨** και ένα είτε για **¨κτύπημα μετά το ¨kal-yeo¨**, είτε για **ανάρμοστη συμπεριφορά**.

**ΠΑΡΑΔΕΙΓΜΑ**: ο Αθλητής **κράτησε** και πήρε τρίποντο. Ο Διαιτητής αναφωνεί **¨kal-yeo¨**, αλλά αυτός **συνεχίζει** την επίθεση του. Τότε ο Διαιτητής θα **δώσει ποινή για ¨κράτημα¨**, θα **αφαιρέσει** το τρίποντο και στη συνέχεια **θα δώσει ποινή για ¨κτύπημα μετά το kal-yeo¨.**

1. Όταν ο Προπονητής **σηκωθεί** για να ζητήσει IVR και ο Διαιτητής **σταματήσει** τον αγώνα, αλλά … στη συνέχεια ο Προπονητής το **μετανιώσει**, τότε είναι πλέον αργά και **χάνει τη κάρτα του**.
2. **Βίντεο Ριπλέι Προπονητή :**

Ο **Προπονητής** μπορεί να ζητήσει Βίντεο Ριπλέι στις παρακάτω περιπτώσεις:

* Για **οποιαδήποτε** ποινή αφορά τον αθλητή του.
* Για **ποινή** κατά του αντιπάλου, που αφορά **4 μόνο** περιπτώσεις :
* Πτώση,
* Παραβίαση Περιμετρικής Γραμμής,
* Επίθεση μετά το **¨kal-yeo¨,**
* Επίθεση κατά Πεσμένου Αντιπάλου.
* Για **τεχνικούς** **πόντους**:
* Για τους επιπλέον δύο (2) **τεχνικούς πόντους**, εφόσον προηγήθηκε σκοράρισμα, με **απευθείας** **καταγραφή** των πόντων από το ηλεκτρονικό σύστημα βαθμολόγησης και οι κριτές **δεν τους πιστοποίησαν**.

**ΣΗΜΕΙΩΣΗ**: Στην περίπτωση που **δεν** καταγράφηκε σκοράρισμα, **δεν** εξετάζεται το βίντεο και ο προπονητής **χάνει** την κάρτα του.

**ΠΡΟΣΟΧΗ**: Μπορεί να ζητήσει την **αφαίρεση** Τεχνικών Πόντων του αντιπάλου, αν θεωρεί ότι **κακώς** δόθηκαν από τους Κριτές.

* Για κάθε **τεχνικό** πρόβλημα του PSS, μπορεί να ζητήσει από τον Διαιτητή έλεγχο **οποιαδήποτε** στιγμή. Μάλιστα κατά τη διάρκεια του **1ου** γύρου, ο Διαιτητής χρησιμοποιεί την δική του κάρτα για τον έλεγχο. Κατά τη διάρκεια του **2ου** και του **3ου** γύρου ο Προπονητής χρησιμοποιεί την **δική** του κάρτα. Όμως, αν το σύστημα λειτουργεί **κανονικά** είτε στον 2ο, είτε στο 3ο γύρο τότε **χάνει** την κάρτα του και τιμωρείται με **¨gam-jeom¨** για ανάρμοστη συμπεριφορά.
* Για δυνατή **ευθεία** γροθιά του αθλητή του, που **δεν** κατακυρώθηκε αμέσως από τους Κριτές και **βλέπει** στην οθόνη ότι :
1. Ο Κριτής 1 να πατά κουμπί για τον ¨**Chung**¨ & ο Κριτής 2 να πατά για τον ¨**Hong**¨, ή
2. Ο Κριτής 1 να πατά κουμπί για **γροθιά** και ο Κριτής 2 να πατά για **τεχνικούς** **πόντους**, ή
3. Και οι δύο κριτές να πατούν για γροθιά, αλλά σε **διάστημα** **μεγαλύτερο του ενός δευτερολέπτου**, ή
4. Και οι **δύο** κριτές να πατούν για γροθιά και να καταγράφεται 1 πόντος για τον **αντίπαλο** αθλητή, ενώ αυτός **δεν** έκανε αυτή την τεχνική.

**ΣΗΜΕΙΩΣΗ**: Ο Προπονητής οφείλει να **εξηγήσει** τον λόγο που ζητάει IVR για γροθιά. π.χ. δύο **ασυγχρόνιστα** πατήματα των Κριτών εμφανίστηκαν στην οθόνη.

**ΠΡΟΣΟΧΗ**: Στην περίπτωση που **ζητήσει** για μία γροθιά, ισχυρή ως χτύπημα στον θώρακα, να καταγραφεί ως 1 πόντος, τότε η κάρτα θα **κρατείται** από τον Διαιτητή.

**ΠΑΡΑΔΕΙΓΜΑ**: Εάν και οι **δύο** αγωνιζόμενοι εκτελέσουν γροθιά και κατοχυρωθεί από τους Κριτές **μόνο** του ενός, ο Προπονητής **δε** μπορεί να ζητήσει λάθος κατοχύρωση γροθιάς. Ότι δηλαδή ο δικός του αγωνιζόμενος **εκτέλεσε** γροθιά και **όχι** ο αντίπαλος. **Εκτός και αν υπάρχουν ασυγχρόνιστα πατήματα των Κριτών στην οθόνη για τον δικό του αγωνιζόμενο**.

* Για την **μη** αφαίρεση πόντων από το Διαιτητή, που κατακυρώθηκαν **έπειτα** από απαγορευμένη ενέργεια, την οποία τιμώρησε με ποινή **¨gam-jeom¨**.
* Για **λάκτισμα** στο κεφάλι που δεν κατοχυρώθηκε.

**ΠΡΟΣΟΧΗ**:

* Αν έχουμε λάκτισμα στο κεφάλι μετά από περιστροφή και **δεν** καταγράφεται, τότε ο Προπονητής **μπορεί** να ζητήσει IVR για 5 πόντους. Αν όμως κριθεί ότι **δεν** ήταν περιστροφικό λάκτισμα, άλλα ένα **απλό** χτύπημα στο κεφάλι, τότε **δίνονται μόνο 3 πόντοι και η κάρτα του επιστρέφεται**.
* Αν ο Προπονητής **ζητήσει** ¨Κεφάλι¨ και στο βίντεο φαίνονται **δύο**, τότε κατοχυρώνεται **μόνο** το ένα, αφού, **δε** ζητήθηκαν δύο Κεφάλια
* Για τον χρόνο που **σταμάτησε** χωρίς λόγο ή **δεν** ξεκίνησε καν μετά το παράγγελμα του Διαιτητή,
* Για **¨gam-joem¨** που δόθηκε σε λάθος αθλητή (αντιστροφή **¨gam-joem¨** :

**ΠΑΡΑΔΕΙΓΜΑΤΑ**:

* Σε **¨πτώση¨** στην οποία θεωρεί ότι ο αθλητής του έπεσε απόρροιας του **σπρωξίματος** του αντιπάλου ή του **κράτησε** το πόδι κλπ.
* Σε ¨**παραβίαση**¨ της περιμετρικής γραμμής, την οποία θεωρεί ότι την παράβηκε ο αθλητής του, αφού τον **έσπρωξε** ο αντίπαλος
* Για **δύο** **διαφορετικές** περιπτώσεις :
* Λάκτισμα στο κεφάλι και **¨gam-joem¨** για τον αντίπαλο από τα ¨4¨ που δικαιούται,
* Αφαίρεση **¨gam-joem¨** από τον δικό του αγωνιζόμενο και λάκτισμα στο κεφάλι,
* Αφαίρεση δύο **¨gam-joem¨,** π.χ. κράτημα + μετά το **¨Kal-yeo¨** επίθεση ή κράτημα + ανάρμοστη συμπεριφορά,
* Δύο Κεφάλια
* Τεχνικούς Πόντους και Κεφάλι

**ΣΗΜΕΙΩΣΗ**: Εάν **δικαιωθεί** και στα δύο, τότε του **επιστρέφεται** η κάρτα. Αλλά αν **απορριφθεί** το ένα από τα δύο, τότε η κάρτα **κρατείται** από τον Διαιτητή.

1. Φάσεις που ο Προπονητής ζητά επανεξέτασή τους στο IVR, αλλά **δε** μπορεί να προσδιοριστεί επακριβώς το αποτέλεσμα τους, όπως :

* Φάση **μπλοκαρισμένη** από το σώμα του Διαιτητή και των αγωνιζομένων, θα **απορρίπτεται** αλλά θα επιστρέφεται η κάρτα στον Προπονητή.
* Φάση που **δεν** καταγράφτηκε από τις κάμερες λόγω τεχνικού προβλήματος, θα **απορρίπτεται** αλλά θα επιστρέφεται η κάρτα στον Προπονητή.
* Για **αόρατους** πόντους (**phantom** **points**),
1. Εάν ο Προπονητής ζητήσει ¨Κεφάλι¨ ή δύο Τεχνικούς Πόντους, που θεωρεί ότι δικαιούται και ο ¨**RJ**¨ διαπιστώσει στο βίντεο ένα από τα παρακάτω:
* Πτώση
* Παραβίαση Περιμετρικής Γραμμής
* Επίθεση μετά το **¨Kal-yeo¨**
* Επίθεση κατά πεσμένου αντιπάλου

τότε ο Διαιτητής δείχνει στο κέντρο ¨**Χ**¨, **κρατάει** την κάρτα του Προπονητή, **δεν** κατοχυρώνεται κανένας πόντος, αλλά **δεν** δίνεται ποινή **¨gom-jeom**¨, αφού **κανένας δεν ζήτησε κάτι τέτοιο.**

1. Βίντεο Ριπλέι Διαιτητή :

Στα τελευταία πέντε (5) δευτερόλεπτα οποιουδήποτε γύρου ο Διαιτητής έχει το δικαίωμα να ζητήσει επανεξέταση βίντεο για τις παρακάτω ενέργειες :

* Πτώση
* Παραβίαση Περιμετρικής Γραμμής
* Επίθεση μετά το **¨Kal-yeo¨**
* Επίθεση κατά πεσμένου αντιπάλου
* Για γροθιά στο πρόσωπο και προσποιητό τραυματισμό ή για λάκτισμα κάτω από τη μέση και προσποιητό τραυματισμό που δεν έχει δει.
* Για τον ¨χρόνο¨ που έληξε ή όχι.

**ΕΚ ΤΗΣ ΕΛ.Ο.Τ.**